 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ እትፈሽል ዘላ ሃገር እያ ሻለቃ ዳዊት ወልደጊዮርጊስ 10 ሚያዝያ 2019 ምንጪ ስእሊ, Dawit WGiyorgis Facebook page ሻለቃ ዳዊት ወልደጊዮርጊስ ሓደ ካብ ላዕለዎት ሰብ ስልጣን ደርጊ እዩ ነይሩ ኣብዚ ሕዚ እዋን ተመራማሪ ጉዳያት ኣፍሪቃ እዩ ኣብዚ ቅነ ኢትዮጵያ ኣብ ቀልቀል ቅልውላው እያ ዘላ ዝብል ጽሑፍ ጽሒፉ ኣብ መርበብ ሓበሬታ ክንበበሉ ቀንዩ ቢቢሲ ዘዘራረቦ ኣይተ ዳዊት ኢትዮጵያ ትፈሽል እያ ዘላ በሃሊ እዩ ሻለቃ ዳዊት ዕላማ ጽሑፈይ ህሉው ኩነታት ኢትዮጵያ ንምብራህ እዩ ኣብ ውሽጢ እታ ሃገር ብዙሓት ነገራት እዮም ዝካየዱ ዘለዉ እዚኦም ኩሎም ተደሚሮም ሓፈሻዊ ስእሊ ናይታ ሃገር እንታይ ይመስል ንዝብል እየ ከብርህ ደልየ ኣብ መዳይ ድሕነት ቁጠባን ብሓፈሻ ኣብ መሪሕነት ዘሎ ኩነታት ክንምርምሮ ከለና ኢትዮጵያ ዝፈሸለት ሃገር failed state ወይ ከኣ ካብ ቁጽጽር ወጻኢ ዝኾነት ኣፍሪቃዊት ሃገር እያ ትኸውን ዘላ እቲ ኣንፈት ሓደገኛ እዩ እቲ መሪሕነት ኣድላዪን ከቢድን ውሳነ እንተደኣዘይወሲኑ እታ ሃገር ናብ ጀቕጀቕ ክትኣቱ እያ ምናልባትውን ኩናት ሕድሕድ ከስዕብ ዝኽእል ኩነታት ክፍጠር ይኽእል እዩ ኣብ ከምዚ ዝኣመሰለ እዋን ዘሎ መሪሕነት ኣብ ሕማቕ ኩነታት ከምዘለና ፈሊጡ ኣብ ነዊሕ እዋን ንኢትዮጵያ ዘድሕና መሪር ውሳነ እዩ ክውሰን ዘለዎ እምበር ብዛዕባ ፍቕሪ ብምዝራብን ንህዝቢ ብምጥባርን ከምኡ ድማ ተስፋ ብምሃብ ነቲ ጸገም ምፍታሕ ኣይከኣልን ኢትዮጵያ እቲ ሓድሽ መሪሕነት ቅድሚ ምምጽኡ ካብ ዝነበረ ኩነታት ኣብ ዝገድድ ሃዋህው እያ ዘላ ዶ ምባል ይከኣል? 